open-index/open-wikipedia-markdown huggingface dataset:
Jeneyho palác

**Jeneyho palác** je secesná budova v Košiciach nachádzajúca sa na Štefánikovej ulici. Budova bola postavená v roku 1902 a v roku 2005 bola vyhlásená za národnú kultúrnu pamiatku.

## História
Na mieste terajšieho paláca bol v roku 1870 postavený reprezentatívny mestský nájomný dom patriaci lekárovi a podnikateľovi Krištofovi Jeneyovi. Následne okolo roku 1885 si na vedľajšej parcele postavil nájomný dom aj staviteľ a architekt Ján Török. V prvej tretine 20. storočia si dal syn Krištova Jeneyho Vojtech, na parcele nájomného domu Jána Töröka postaviť rozsiahlu secesnú stavbu – Jeneyho palác.

V paláci do októbra 2021 sídlilo Divadlo Romathan, ktoré sa následne presťahovalo do nových priestorov na Továrenskú ulicu.

Palác vlastní Košický samosprávny kraj (KSK). V roku 2017 poslanci KSK schválili odpredaj budovy. Jedna polovica paláca sa nachádza na Štefánikovej ulici č. 4 a druhá na čísle 6. Jednu časť budovy KSK odpredal a druhú má stále vo svojom vlastníctve.

## Referencie

## Iné projekty

Kategória:Kultúrne pamiatky v okrese Košice I
Kategória:Paláce v Košiciach
Kategória:Secesné stavby na Slovensku
Kategória:Architektúra z 1902
Poddubinský jarok

**Poddubinský jarok** je potok na pomedzí geomorfologického celku Čergov a geomorfologického celku Ondavská vrchovina v regióne Šariš v Prešovskom kraji v okrese Prešov a v malom rozsahu v okrese Bardejov. Je ľavostranným prítokom vodného toku Laz. Má dĺžku .

## Sútok zdrojníc
Začína sa sútokom zdrojníc v  na území obce Geraltov v centrálnej časti katastrálneho územia Geraltov v poľnohospodárskom extraviláne severne od intravilánu Geraltova na okraji poľa Niže dediny v okrese Prešov v Prešovskom kraji. Severozápadná zdrojnica pramení v , juhozápadná zdrojnica pritekajúca z okraja agrofarmy pramení v  a juhovýchodná zdrojnica pritekajúca z okraja poľa Niže dediny pramení v 

## Opis toku
Od sútoku zdrojníc tečie severným smerom v poľnohospodárskom extraviláne obce Geraltov v jej časti obce Geraltov, ľavým brehom obmýva úpätie poľa Holica a pravým brehom úpätie poľa Nad Oborožiskami, v  priteká na obecnú hranicu medzi obcou Geraltov časť obce Geraltov v okrese Prešov a obcou Osikov v okrese Bardejov, tečie po obecnej hranici až do svojho ústia. Pravým brehom obmýva les, pasienok a pole Ždiar, veľkým oblúkom sa skrúca a mení smer na juhovýchodovýchod, v  pokračuje po obecnej hranici medzi Geraltovom, časť obce Geraltov a obcou Raslavice, časť obce Vyšné Raslavice, pravým brehom obmýva pasienok Lazy, veľkým oblúkom mení smer na juh, ľavým brehom obmýva les Fabianka, v  vteká na obecnú hranicu medzi Geraltovom, časť obce Žatkovce a obcou Raslavice, časť obce Vyšné Raslavice. V  priberá pravostranný bezmenný prítok v suchom období bez vody pritekajúci z lesa a pasienka Stredný hon, preteká cez les a pole Pod dubinou, v  na obecnej hranici ústi do vodného toku Laz ako jeho ľavostranný prítok v zmiešanom poľnohospodárskom extraviláne a lesnom extraviláne. Potok Laz ďalej ústi do Sekčova. Pramení a preteká na území obce Geraltov, priteká na obecnú aj okresnú hranicu po ktorej tečie až do svojho ústia a to medzi Geraltovom a Osikovom a medzi Geraltovom a Raslavicami v okrese Prešov a v okrese Bardejov v Prešovskom kraji. Nemá dôležitejší prítok.

## Pôvod názvu
Názov vodného toku má pôvod v názve lesa a poľa Pod dubinou, cez ktoré tesne pred svojim ústím preteká. Názov lesa a poľa má pôvod v charakteristickej polohe pomenúvanej lokality niže dubového porastu, niže dúbravy, dubiny. 
Z názvu lesa *Pod dubinou* rozšírením o formant prídavného mena *-ský* a po kombinácii so všeobecným podstatným menom *jarok* s významom *menší a menej vodnatý prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena Poddubinský jarok ako súčasť veľmi početnej skupiny názvov v slovenskej toponymii, najmä hydronymii. Hydronymum Poddubinský jarok bolo štandardizované v roku 1975. V súčasnej slovenskej štandardizovanej hydronymii hydronymum Poddubinský jarok je jedinečným názvom (február 2024). 

## Referencie

Kategória:Potoky na Slovensku
Kategória:Vodné toky v Čergove 
Kategória:Vodné toky v Ondavskej vrchovine
Kategória:Vodné toky v okrese Prešov
Kategória:Vodné toky v okrese Bardejov
Kategória:Geraltov
Kategória:Osikov
Kategória:Raslavice
Metabolická alkalóza

**Metabolická alkalóza** je porucha acidobázickej rovnováhy, ktorá vzniká na základe zníženia koncentrácie vodíkových katiónov v extracelulárnej tekutine (tekutine obklopujúcej bunky tela) a zvýšením pH nad 7,44, a nadmerným príjmom alkalických látok, zvýšenými stratami chloridových aniónov alebo draselných katiónov, napríklad pri podávaní diuretík alebo zvracaní.

## Vznik a príčiny
Presnú etiológiu (príčinu) metabolickej alkalózy, ak nie je známa alebo nie je zrejmá, možno čiastočne objasniť hodnotením chloridu v moči.

Metabolická alkalóza je rozdelená do 2 hlavných kategórií: reagujúca na chloridy (s chloridom v moči menej ako 10 mEq/l) a rezistentná na chloridy (s chloridom v moči väčším ako 20 mEq/l). MAL reagujúca na chloridy zahŕňa stratu vodíka cez tráviaci trakt, syndróm vrodenej chloridovej hnačky, kontrakčnú alkalózu, diuretickú terapiu, syndróm post-hyperkapnie, cystickú fibrózu a použitie exogénnych alkalotických látok. MAL rezistentná na chloridy zahŕňa retenciu bikarbonátu, posun vodíka do intracelulárnych priestorov, hyperaldosteronizmus, Bartterov syndróm a Gitelmanov syndróm.

Príčiny MAL môžu byť spojené s vnútrobunkovým posunom vodíkových iónov, stratou vodíkových iónov tráviacim traktom alebo obličkami, zadržiavaním alebo pridaním bikarbonátových iónov aj objemovou kontrakciou okolo konštantného množstva známeho extracelulárneho hydrogén uhličitanu ako kontrakčná alkalóza.

## Klinický obraz
U osôb s metabolickou alkalózou môže byť prítomná hypoventilácia (kompenzačná), dysrytmie, závrat, parestézy, strnulosť a pálenie, hypertonicita svalov, kŕče, hypokaliémia, hypokalcémia. Kompenzačný mechanizmus: dochádza ku kompenzačnému zvýšeniu arteriálneho pCO₂ prostredníctvom hypoventilácie.

## Následky
Zníženie kontraktility myokardu, arytmie, znížený prietok krvi mozgom, zmätenosť, zvýšená neuromuskulárna excitabilita, či zhoršené periférne vyprázdňovanie kyslíka.

## Referencie

Kategória:Metabolické poruchy
Kategória:Urgentné stavy
Kategória:Intenzívna medicína
Nikotianamín

**Nikotianamín** je molekula všadeprítomná u vyšších rastlín, ktorá cheluje kovy. Takisto predstavuje prekurzor pre syntézu fytosiderofórov, ktoré hrajú kľúčovú úlohu v príjme železa z pôdy u tráv. Biochemicky sa syntetizuje enzýmoom nikotianamínsyntázou, ktorá využíva tri molekuly ''S''-adenozylmetionínu.

## Referencie

## Zdroj

Kategória:Aminokyseliny
Kategória:Siderofóry
Blade

**Blade** môže byť:

* priezvisko, pozri Blade (priezvisko)
* film:
** film z roku 1973, pozri Blade (1973)
** film z roku 1998, pozri Blade (1998)
** film z roku 2025, pozri Blade (film)
* seriál:
** seriál z roku 2006, pozri Blade (2006)
** seriál z roku 2011, pozri Blade (2011)
* fiktívna postava, pozri Blade (postava)
Pamätník 27. pechotného čepinského pluku

**Pamätník 27. pechotného čepinského pluku** môže byť:

* pamätník v Bulharsku:
** v Pazardžiku, pozri Pamätník 27. pechotného čepinského pluku (Pazardžik)
** vo Velingrade, pozri Pamätník 27. pechotného čepinského pluku (Velingrad)
Respiračná alkalóza

**Respiračná alkalóza** je porucha acidobázickej rovnováhy, ktorá vzniká na základe zníženia koncentrácie vodíkových katiónov v extracelulárnej tekutine (tekutine obklopujúcej bunky tela) a zvýšením pH nad 7,44, a je spôsobená nadmerným vylučovaním oxidu uhličitého z organizmu.

## Vznik a príčiny
Respiračná alkalóza sa vyvíja, keď je alveolárna ventilácia (zjednodušene dýchanie) zvýšená v porovnaní s produkciou oxidu uhličitého. Vo väčšine prípadov je totiž produkcia oxidu uhličitého relatívne stabilná, takže jeho pokles (hypokapnia) v organizme je zvyčajne výsledkom jeho zvýšenej eliminácie (vylučovania).

Znížená produkcia oxidu uhličitého môže byť základným mechanizmom vzniku alkalózy vtedy, keď je bazálny metabolizmus výrazne znížený, ako u pacienta s ťažkou hypotyreózou alebo hypotermiou.

Príčiny respiračnej alkalózy sú spojené s patologickými procesmi spôsobenými hyperventiláciou, pričom najčastejšie príčiny sú uvedené v tabuľke nižšie.

## Následky
Respiračná alkalóza spôsobuje viaceré metabolické abnormality, od zmien hladiny draslíka, fosfátov a vápnika až po rozvoj miernej laktátovej acidózy. Ako kompenzačný mechanizmus dochádza k zníženiu koncentrácie arteriálneho pCO₂ prostredníctvom hyperventilácie.

Znížená koncentrácia ionizovaného vápnika môže viesť k vzniku tetanických kŕčov. Hypokapnia vedie k zúženiu mozgových ciev so vznikom bolestí hlavy, závratmi, zmätenosťou až stratou vedomia.

## Klinický obraz
U osôb s respiračnou alkalózou môže byť prítomné tachypnoe alebo hyperpnoe, bolesť v hrudi, svetloplachosť, synkopa, kóma, záchvaty, extrémna strnulosť, precitlivenosť, pálenie, ťažkosti s koncentráciou, triaška, rozmazané videnie, slabosť, parestézie, tetánia.

## Referencie

Kategória:Metabolické poruchy
Kategória:Urgentné stavy
Kategória:Intenzívna medicína
Pakost pyrenejský

**Pakost pyrenejský** () je dvojročná až trváca bylina z čeľade pakostovité (*Geraniaceae*). Jeho prirodzený areál sa rozprestiera od Európy po Irán a severozápadnú Afriku.

## Opis
Pakost pyrenejský je dvojročná až trváca bylina, s hrubým podzemkom, vysoká 20 až 60 cm. Byle sú vystúpavé až priame, často už od bázy rozkonárené, husto odstávajúco chlpaté s vtrúsenými žliazkami.

Prízemné listy sú dlhostopkaté, s priemerom 3 až 5 cm, stonkové listy sú protistojné, smerom nahor sa zmenšujúce, s kratšími stopkami, najvyššie sú sediace. Čepele sú v obryse okrúhle až okrúhlo obličkovité, do dvoch tretín dlaňovito päťdielne až sedemdielne, diely sú široko klinovité, na bokoch celistvookrajové, vpredu uťaté a vrúbkované. Prílistky sú podlhovasto vajcovité.

Kvety sú usporiadané v dvojkvetých vidliciach, stopky vidlíc sú dlhé do 2 cm, rovnako dlhé sú aj kvetné stopky, ktoré sú žliazkaté a po odkvitnutí sklonené. Červenofialová päťpočetná koruna je pravidelná. Kvetné lupienky sú voľné, obrátene srdcovité, tmavo žilkované, na báze zúžené do krátkeho nechtíka, na vrchole hlboko vykrojené, dlhé 6 až 10 mm. Semenník je päťpuzdrový, s jednou čnelkou rozdelenou na päť blizien. Tyčinky sú na báze vajcovito rozšírené a chlpaté. Päťpočetný kalich má lístky voľné, podlhovasto vajcovité, trojžilové, dlhé 4 až 5 mm, na vrchole ostité.

Zobákovité plody sú hladké, nevráskavé, krátko pritlačene chlpaté, dlhé 15 až 20 mm, zobáčik je žliazkatý. Po dozretí sa rozpadávajú na päť na vrchole spojených plôdikov. Elipsovité semená sú hladké a jemne bodkované.

## Rozšírenie
Areál prirodzeného rozšírenia pakosta pyrenejského sa rozprestiera v Európe od Portugalska, cez Francúzsko a Nemecko po Grécko a Ukrajinu, pôvodný je aj v severnej Afrike a ďalej od Kaukazu po Irán.

Zavlečený je v severnej Európe, na Britských ostrovoch, v európskom Rusku, Kanade, Spojených Štátoch, Čile a v Austrálii.

Na Slovensku sa vyskytuje v panónskej oblasti, v Malých Karpatoch, na Devínskej Kobyle, Považskom Inovci, v Strážovských a Štiavnických vrchoch a v Slovenskom raji (Podlesok).

## Ekológia
Pakost pyrenejský je častý v teplejších oblastiach, najmä v sadoch, na poliach, pasienkoch a vo viniciach. Obľubuje vlhké, výživné, zásadité i neutrálne, humózne, hlinitopiesočnaté pôdy. V populáciách sa občas vyskytujú aj jedince len so samičími kvetmi. Kvitne od mája do októbra.

## Poddruhy
V rámci druhu sú akceptované tieto poddruhy:
**[[Geranium pyrenaicum subsp. lusitanicum]]* – Portugalsko a Španielsko 
*pakost pyrenejský pravý (*Geranium pyrenaicum subsp. pyrenaicum*) – od Európy po Irán a severozápadnú Afriku.    

## Galéria

Geranium pyrenaicum sl3.jpg | Stonka s listami a kvetmi.
Geranium pyrenaicum kz2.JPG | Detail kvetov.

  
## Referencie

## Iné projekty

Kategória:Flóra na Slovensku
Kategória:Najmenej ohrozené druhy
pyrenejský
Kategória:Rastliny s červenými kvetmi
Kategória:Rastliny s fialovými kvetmi
Paseky (vrch v Laboreckej vrchovine)

**Paseky** (; ) je názov vrchu v Laboreckej vrchovine, krajinnom celku Nízkych Beskýd. Leží na slovensko-poľskej hranici, nad obcou Kalinov, približne  severovýchodne od Medzilaboriec. 

## Poloha
Nachádza sa v hraničnom hrebeni vrchoviny. Západná, slovenská časť hrebeňa zasahuje na územie Prešovského kraja, okresu Medzilaborce a katastrálne územie obce Kalinov, východná patrí poľskému Podkarpatskému vojvodstvu, powiatu Sanok a gmine Komańcza. Najbližším sídlom je juhozápadne situovaný Kalinov, západne sa nachádza Habura, južne Medzilaborce (Vydraň) a Palota a východne osady obce Komańcza. Oblasť je súčasťou Chránenej krajinnej oblasti Východné Karpaty v slovenskej a Jaśliského parku v poľskej časti.

## Opis
Paseky ležia v hraničnom hrebeni na severnom okraji Laboreckej vrchoviny, juhovýchodne od Kalinovského sedla. Západne sa nachádza Baba (), Weretyszów () a Brúsy (), južne Hudákov (), Daňová () a Stredný hrb (), východne Jasieniowa (), Maly Bukowiec () a Bania () a severne Kiczera () a Kiczera Średnia (). Západné a južné svahy odvodňuje potok Daňová do rieky Laborec, voda zo severných odteká do rieky Wislok a z východných do Oslawy v povodí Visly. Vrcholom vedie značená Východokarpatská magistrála. Na vrchole stojí bývalá pozorovateľňa, ktorá však už kvôli okolitému porastu neposkytuje výhľad. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je vidieť okolité vrcholy Laboreckej vrchoviny, ojedinele tiež Ondavskú vrchovinu, Busov, Čergov, Slanské a Vihorlatské vrchy, vzácne i Tatry.

## Prístup
* po  červeno značenej magistrále po hrebeni:
** od severozápadu z rázc. Vodojem, št. hr. cez Weretyszów a Kalinovské sedlo
** od juhovýchodu z Laboreckého priesmyku cez Daňovú
* po  zeleno značenom chodníku z obce Kalinov cez Kalinovské sedlo

## Referencie

## Pozri aj
* Laborecká vrchovina
* Zoznam vrcholov v Laboreckej vrchovine

## Externé odkazy
* Poloha na turistickej mape

Kategória:Vrchy v Laboreckej vrchovine
Kategória:Vrchy pod 1000 metrov na Slovensku
Kategória:Vrchy pod 1000 metrov v Poľsku
Kategória:Vrchy v okrese Medzilaborce
Kategória:Kalinov (okres Medzilaborce)
Kategória:Vrchy v Podkarpatskom vojvodstve
152 mm ťažná húfnica D-20

**D-20** (v kóde NATO: **M1987**) je sovietska ťažná húfnica kalibru . Húfnica bola zavedená v ruskej armáde, ako aj v ďalších 40 krajinách po celom svete. V ruskej armáde bola D-20 modernizovaná pod označením D-20M „Chitin“.

## Vznik a vývoj
Vývoj poľnej húfnice D-20 sa začal v roku 1947 vo sverdlovskej konštrukčnej kancelárii OKB-9. Dôvodom vývoja bola potreba nahradiť zastaranú húfnicu ML-20. Na začiatku 50. rokov 20. storočia podstúpila nová húfnica závodné a vojskové skúšky, počas ktorých potvrdila vylepšené vlastnosti. Ukázalo sa, že húfnica D-20 predčí svojho predchodcu ML-20 v nasledovných parametroch:
* bojová hmotnosť znížená o 1490 kg,
* rýchlosť prepravy zvýšená o 40 km/h,
* v dôsledku použitia riadených projektilov sa dostrel zväčšil o 6590 m,
* rýchlosť streľby bola zvýšená o 2 rany za minútu. 

Následne bola spustená sériová výroba novej húfnice, ktorá prebiehala v závodoch Uralvagonzavod, PO Barrikady a Motovilichinskie zavody. D-20 bola zavedená do služby v roku 1955. Jej derivát, označený ako D-22, je základom samohybnej húfnice 2S3 Akacija.

## Popis
D-20 je 152mm ťahaná húfnica navrhnutá tak, aby zasiahla širokú škálu cieľov priamo v prednej línii alebo v taktickej hĺbke obrany. Obsluhu zbrane zbrane zabezpečuje 8-členná posádka. D-20 je umiestnená na dvojkolesovom podvozku, podstavu má so sklápateľnou lafetou. Pohyb húfnice po bojisku alebo jej presun po cestách zaisťuje ťahač v podobe automobilu. Maximálna rýchlosť prepravy D-20 po ceste je 60 km/h.

Hlaveň je vybavená vyvinutou dvojkomorovou úsťovou brzdou aktívneho typu. Záver má poloautomatický zvislý klinový záver. Húfnica má odmer 58° a námer je v rozsahu od -5° do +45°. Dostrel pri použití klasickej trieštivo-trhavej munície je , pri použití reaktívnej munície . Rýchlosť streľby je 5-6 rán za minútu.

## Nasadenie

Prvým vojenským konfliktom, ktorého sa zúčastnila húfnica D-20, bola šesťdňová vojna. Neskôr túto húfnicu použila egyptská armáda aj v Jomkipurskej vojne v roku 1973.

V roku 1969 došlo ku konfliktu medzi ZSSR a Čínou v oblasti Damanského ostrova. Počas bojov boli nasadené sovietske húfnice D-20.

Neskôr bola D-20 použitá počas bojových operácií v Afganistane ako aj počas iránsko-irackej vojny. Zbrane dodané do Iraku boli použité taktiež počas vojny s Kuvajtom a následnej operácie Púštna búrka. Následne boli tieto húfnice využívané počas občianskej vojny v Iraku.

V roku 2014 boli húfnice D-20 použité pri stretoch ukrajinských ozbrojených síl a separatistov vo východnej časti Ukrajiny. Zbraň využívali obe strany konfliktu.

Ruská armáda vyradila D-20 z prevádzky v roku 2015, ale značný počet týchto zbraní zostal v sklade v zakonzervovanom stave. Potom ako Rusko v roku 2022 spustilo inváziu na Ukrajinu, boli niektoré z húfnic znovu zavedené do prevádzky. Podľa zahraničných zdrojov je od roku 2023 v ruských ozbrojených silách v prevádzke asi 100 kusov D-20 a ďalších 750 je v sklade.

## Používatelia

### Súčasní používatelia

### Bývalí používatelia
*  ZSSR

## Referencie

Kategória:Sovietske húfnice
Lynda Carterová

**Lynda Carterová** (; * 24. júl 1951, Globe, Arizona, USA) je americká herečka, speváčka a držiteľka titulu Miss World USA 1972. Je známa najmä z televízneho seriálu *[[Wonder Woman (seriál)|Wonder Woman]]* (19751979).

## Detstvo a mladosť
Jej otec je írskeho pôvodu a jej matka, ktorej rodina pochádza z Mexika, má mexický, španielsky a francúzsky pôvod. Carterová má jedného brata a jednu sestru.
[vľavo|náhľad|Carterová ako [Wonder Woman (postava)|Wonder Woman. Vpravo herec Lyle Waggoner, ktorý tiež účinkoval v televíznom seriáli Wonder Woman.]]
Carterová debutovala vo verejnej televízii už ako päťročná. Počas strednej školy vystupovala v kapele s názvom *Just Us*. Ako pätnásťročná začala spievať v miestnej pizzerii, aby si privyrobila. O rok neskôr sa pripojila ku skupine s názvom *The Relatives*.

V roku 1972 sa zúčastnila miestnej súťaže krásy v Arizone, ktorú napokon aj vyhrala. V rovnakom roku reprezentovala štát Arizona v Miss World USA, ktorú vyhrala a na medzinárodnej súťaži Miss World 1972 reprezentujúca Spojené štáty sa dostala do Top 15.

## Kariéra
Začiatkom 70. rokov Carterová navštevovala hodiny herectva na niekoľkých školách herectva v New Yorku.

Ako herečka dosiahla najväčšiu slávu vďaka úlohe Wonder Woman v televíznom seriáli *Wonder Woman*, ktorý bol natočený v rokoch 1975 až 1979. Jej herecký výkon bol pozitívne prijatý televíznymi kritikmi aj divákmi. Táto rola z nej urobila tínedžerský idol sedemdesiatych rokov a figúrky, busty a plagáty Wonder Woman boli vydané s jej podobizňou. Po skončení televízneho seriálu sa krátko venovala svojej hudobnej kariére a koncertovala po celých Spojených štátoch.

V roku 1983 si zahrala v životopisnom filme *Rita Hayworth: The Love Goddess*, kde stvárnila herečku Ritu Hayworth. V roku 1995 bola zvažovaná do role kapitánky Janeway, v televíznom seriáli *Star Trek: Vesmírná loď Voyager*. V roku 1996 si zahrala po boku Marley Shelton a Katie Wright vo filme *Keď priateľstvo zabíja*.

V roku 2007 hosťovala v televíznom seriáli *[[Smallville]]*. V roku 2016 sa pripojila k hereckému obsadeniu televízneho seriálu *[[Supergirl (seriál)|Supergirl]]*. V roku 2020 si zahrala menšiu rolu vo filme *Wonder Woman 1984*.

## Súkromný život
Carterová bola dvakrát vydatá a má dve deti z druhého manželstva. Otvorene podporuje ProChoice a Hnutie za práva sexuálnych a rodových menšín.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Rozprávači audiokníh
Kategória:Speváčky USA
Kategória:Feministky USA
Kategória:Aktivisti za ľudské práva
Kategória:LGBT aktivisti
Kategória:Osobnosti USA mexického pôvodu
Kategória:Osobnosti USA írskeho pôvodu
Kategória:Osobnosti USA francúzskeho pôvodu
Kategória:Osobnosti z Arizony
Odplata (telenovela)

***Odplata*** () je kolumbijsko-americká telenovela z produkcie spoločností Telemundo a RTI Colombia v rokoch 2002 – 2003. Hlavné postavy stvárnili herci Gabriela Spanic a José Ángel Llamas. Na Slovensku túto telenovelu vysielala TV Markíza prvýkrát od 22. októbra 2003 do 27. januára 2004 a druhýkrát od 12. septembra 2006 do 15. decembra 2006.

## Obsadenie

## Referencie

## Externé odkazy
* 
* 

Kategória:Kolumbijské telenovely
Kategória:Telenovely USA
Kategória:Telenovely z 2002
Kategória:Televízne seriály z roku 2002
Kategória:Telenovely televízie Telemundo
Kategória:Telenovely televízie Caracol Televisión
Súboj vášní

***Súboj vášní*** ( *Duelo de pasiones*) je mexická telenovela z produkcie spoločnosti Televisa v roku 2006. Hlavné úlohy stvárnili herci Erika Buenfil, Sergio Goyri a Ludwika Paleta. Na Slovensku túto telenovelu vysielala TV Markíza od 20. februára 2007 do 31. mája 2007 a TV Doma od 5. apríla 2010 do 4. júna 2010. Na TV Doma sa vracia vaša obľúbená telenovela Súboj vášni od novembra 2026 -

## Obsadenie
* Erika Buenfil*Soledad Fuentes de Montellano* (v slovenskom znení Szidi Tobias)
* Ludwika Paleta*Alina Montellano Fuentes* / *Flor del Campo* (v slovenskom znení Elena Podzámska)
* Pablo Montero*Emilio Valtierra Beltrán* (v slovenskom znení Emanuel Hason)
* Fabiola Campomanes*Thelma Castelo de Valtierra* (v slovenskom znení Silvia Petöová)
* Sergio Goyri*Álvaro Montellano* (v slovenskom znení Jozef Vajda)
* Ana Martín*Luba López* (v slovenskom znení Tatiana Radeva)
* Rafael Rojas*Máximo Valtierra* (v slovenskom znení Peter Rúfus)
* José María Torre*Ángel Valtierra Beltrán* (v slovenskom znení Ivan Šandor)
* Tania Vázquez*Carla Sánchez* 
* Alejandro Ávila*Orlando Villaseñor* (v slovenskom znení Rastislav Sokol)
* David Ostrosky*Elías Bernal* (v slovenskom znení Dušan Szabó)
* Jorge De Silva*José Gómez* (v slovenskom znení Miroslav Trnavský)
* Alejandra Procuna*Mariana Montellano de Gómez* (v slovenskom znení Judita Bilá)
* Lis Vega*Coral* (v slovenskom znení Katarína Brychtová)
* Isaura Espinoza*Blanca de Bernal* (v slovenskom znení Helena Geregová)
* Aida Pierce*Rebeca Castelo* (v slovenskom znení Eva Landlová)
* Josè Luis MoctezumaTony
*Xavier Ortiz*Rodrigo Ochoa*
* Joana Brito*Adela*
* Eduardo Rivera*Hugo Torres* 
* René Gómez*Gaspar López* 
* Ximena Herrera*Rosa de Valtierra* (v slovenskom znení Zuzana Porubjaková)
* Rafael Hernán*Santos Valtierra García* (v slovenskom znení Ľuboš Kostelný)
* Zaide Silvia Gutiérrez*Vera*
* Luis Uribe*Jaime*
* Jaime Lozano*Rutilio*
* Arturo Guízar*Efigenio*
* Rafael Valderrama*Granillo*
* Fernando Robles*Braulio* (v slovenskom znení František Kovár)
* Carlos Ignacio*Padre Cristóbal*
* Luis Reynoso*Arcadio Ozuna*
* Mariana Ríos*Dra. Aída Cortés*
* Maricarmen Duarte*Malena* (v slovenskom znení Gabriela Dzuríková)
* Teo Tapia*Dr. Vásquez*
* Vicente Herrera*Sergio* 
* Ana Brenda Contreras*Claudia*
* Conrado Osorio*Cástulo* 
* Rafael del Villar*Dr. Ricardo Fonseca*
* Esteban Franco*Jacinto Pastrana*
* Siena Perezcano*Alfonsina Ríos* 
* Karla Barahona*Carmen García*
* Alicia Villarreal*Raquel*
* Ximena Saíd*Mariana „Marianita“ Gómez Montellano* 
* Ricardo Ceceña*Juan Méndez*
* Verónica de la Campa*Susy*
* María Requenal Portillo
* Francisco Avendaño*Hernán*
* Patricia Martínez*Malena*
* Patricio Cabezut
* Humberto Elizondo*Lic. Mauro Peña*
* Gilberto de Anda*Hugo Ríos* 
* Eduardo Liñán
* Arturo Carmona
* Juan Verduzco*Vargas*
* Aldo Gallardo
* Flor Procuna*Tina*
* Nashla Aguilar*Gaby Ochoa* 
* Víctor Hugo Aguilar*Rosendo* 
* Raúl Araiza Herrera
* Milena Santana*Edelmira*
* Lei Lani Moore

## Vysielanie na Slovensku

## Referencie

## Externé odkazy
* 
* 

Kategória:Mexické telenovely
Kategória:Telenovely z 2006
Kategória:Televízne seriály z roku 2006
Kategória:Telenovely Televisy
Turistická značkovaná trasa číslo 2413

**Turistická značkovaná trasa číslo 2413** je modrá trasa v Myjavskej pahorkatine, ktorá vedie z Myjavy do Sobotišťa. Dĺžka trasy je 16,2 km. Turistická trasa je v správe Klubu slovenských turistov.

## Priebeh trasy

## Referencie

## Externé odkazy
* Trasa na turistickej mape

## Iné projekty

2413
2413
Osudové stretnutie

***Osudové stretnutie*** ( *Alborada*) je mexická telenovela z produkcie spoločnosti Televisa z rokov 2005 – 2006. Hlavné úlohy stvárnili herci Lucero a Fernando Colunga. Na Slovensku túto telenovelu vysielala TV Markíza od 17. júla 2006 do 15. septembra 2006 a TV Doma od 31. augusta 2009 do 2. januára 2010.

## Obsadenie

## Referencie

## Externé odkazy
* 
* 

Kategória:Mexické telenovely
Kategória:Telenovely z 2005
Kategória:Televízne seriály z roku 2005
Kategória:Telenovely Televisy
Mladí, krásni, skazení

***Mladí, krásni, skazení*** () je kolumbijská mládežnícka telenovela z produkcie spoločnosti RTI Televisión pre televíziu Telemundo v rokoch 2009 – 2010. Hlavné postavy stvárnili herci Carmen Villalobos, Aldemar Correa a Sebastián Caicedo. Na Slovensku túto telenovelu vysielala TV Doma prvýkrát od 30. apríla 2012 do 2. novembra 2012 a druhýkrát od 28. júla 2014 do 12. novembra 2014.

## Obsadenie

## Referencie

## Externé odkazy
* 
* 

Kategória:Kolumbijské telenovely
Kategória:Telenovely z 2009
Kategória:Televízne seriály z roku 2009
Kategória:Telenovely televízie Telemundo
Deinias

**Deinias**  () môže byť:
* starogrécky maliar, pozri Deinias (maliar)
* stratég macedónskeho kráľa Kassandra v 4. stor. pred Kr., pozri Deinias (stratég)
* grécky historik v 3. stor. pred Kr., pozri Deinias z Argosu
 
## Zdroje
Labyrinty vášne

***Labyrinty vášne*** ( *Laberintos de pasión*) je mexická telenovela z produkcie spoločnosti Televisa v rokoch 1999 – 2000. Hlavné úlohy stvárnili herci Leticia Calderón, Francisco Gattorno a César Évora. Na Slovensku túto telenovelu vysielala TV Markíza prvýkrát od 14. augusta 2000 do 1. decembra 2000 a druhýkrát od 7. júna 2001 do 28. septembra 2001.

## Obsadenie
* Leticia Calderón*Julieta Valderrama* (v slovenskom znení Daniela Kuffelová)
* Francisco Gattorno*Pedro Valencia Miranda* (v slovenskom znení Pavol Višňovský) 
* César Évora*Gabriel Almada* (v slovenskom znení Dušan Szabó)
* Maria Rubio*Ofelia Montero vda. de Miranda*
* Manuel Ojeda*Genaro Valencia*
* Mónika Sánchez*Nadia Casanova Guzmán* (v slovenskom znení Slávka Halčáková)
* Azela Robinson*Carmina Roldán Montero de Valencia*
* Aarón Hernán*Lauro Sánchez*
* Pedro Armendariz Jr.*otec Mateo Valencia* (v slovenskom znení Dušan Jamrich)
* Abraham Ramos*Cristóbal Valencia Miranda* (v slovenskom znení Emanuel Hason)
* Eugenio Cobo*Arturo Sandoval*
* Tiaré Scanda*Rocío González Pascual*
* Socorro Bonilla*Matilde Pascual de González*
* Silvia Manríquez*Sara Morales de Sandoval*
* Fernando Robles*Rosendo Treviño*
* Héctor Sáez*Juan González*
* Luz María Jerez*Marissa Cervantes*
* Alma Delfina*Sofía Miranda Montero de Valencia* 
* Amira Cruzat*Magdalena García*
* Roberto Antúnez*Miguel Valderrama*
* David Ramos*Diego Sandoval García*
* Antonio de la Vega*Benjamín Sandoval Morales*
* Nayeli Dainzu*Alejandra Sandoval Morales* 
* José Antonio Ferral*Ponciano*
* Leonor Bonilla*Rebeca Fernández*
* Milton Cortés*Javier Medina*
* Ricardo Vera*Comandante Mendoza*
* Rubén Morales*Asistente del comandante*
* Yosy*Julieta Valderrama (dieťa)*
* Raúl Castellanos*Pedro Valencia Miranda (dieťa)*
* Eduardo de la Vega*Cristóbal Valencia Miranda (dieťa)*
* Susana Contreras*Genoveva Camacho*
* Elisa Coll*Olivia Rocina*
* Linda Mejía*Ana Mary Caixba*
* Benjamín Islas*Florencio Zamora*
* Ana Patricia Rojo*Patricia*

## Referencie

## Externé odkazy
* 
* 

Kategória:Mexické telenovely
Kategória:Telenovely z 1999
Kategória:Televízne seriály z roku 1999
Kategória:Telenovely Televisy
Deiniades

[náhľad|Atický [Červenofigúrová keramika|červenofigúrový kylix, zobrazuje Hérakla s kyjakom  blížiaceho sa k spiacemu obrovi Alkyoneuovi, čašu signoval maliar Fintias a hrnčiar Deiniades, cca 520 pred Kr., Staatliche Antikensammlungen 2590, Mníchov]]
**Deiniades** () bol grécky hrnčiar v 6. storočí pred Kr.

Hrnčiar Deiniades bol činný v Aténach. Jeho menom je signovaný (*Dein[ia]des [e]poiesen – Deiniades zhotovil*, toto meno sa inde nenachádza) červenofigúrový kylix (Antikensammlungen 2590, Mníchov), datovaný do okolo roku 520 pred Kr.. Kylix, ktorý je zdobený maľbami vázového maliara Fintia (je to zrejme jeho najstaršie signované dielo), na jednej strane zobrazuje Apolóna a Hérakla bojujúcich o tripus a na druhej Herma, Hérakla a Alkyonea.

## Referencie

## Iné projekty

Kategória:Hrnčiari starovekého Grécka
Daňová

**Daňová** (; ) je vrch v Laboreckej vrchovine, krajinnom celku Nízkych Beskýd. Leží na slovensko-poľskej hranici, nad obcou Kalinov, približne  severovýchodne od Medzilaboriec. 

## Poloha
Nachádza sa v hraničnom hrebeni vrchoviny. Západná, slovenská časť hrebeňa zasahuje na územie Prešovského kraja, okresu Medzilaborce a na katastrálne územie obce Kalinov a mesta Medzilaborce, východné svahy patria poľskému Podkarpatskému vojvodstvu, powiatu Sanok a gmine Komańcza. Najbližším sídlom je juhozápadne situovaný Kalinov, západne sa nachádza Habura, južne Medzilaborce (Vydraň) a Palota a východne osady obce Komańcza. Oblasť je súčasťou Chránenej krajinnej oblasti Východné Karpaty v slovenskej a Jaśliského parku v poľskej časti.

## Opis
Daňová leží na severnom okraji Laboreckej vrchoviny, v hraničnom hrebeni juhovýchodne od Kalinovského sedla. Západne sa nachádza Weretyszów (), Hudákov () a Brúsy (), južne Ráztoky (), Strop (), Stredný hrb (), Kľučkov () a Kiczera (), východne Jasieniowa (), Sokoliska () a Bania () a severne Kiczera (), Maly Bukowiec (), Paseky () a Baba (). Západné a južné svahy odvodňuje potok Daňová do rieky Laborec, voda z východných a severných častí odteká potokom Dolźyczka do rieky Oslawy v povodí Visly. Vrcholom vedie značená Východokarpatská magistrála. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je vidieť okolité vrcholy Laboreckej vrchoviny, ojedinele tiež Ondavskú vrchovinu, Busov, Čergov, Slanské a Vihorlatské vrchy, vzácne i Tatry.

## Prístup
* po  červeno značenej magistrále po hrebeni:
** od severozápadu z Kalinovského sedla cez Paseky 
** od juhovýchodu z Laboreckého priesmyku cez Stredný hrb
* po  zeleno značenom chodníku:
** z obce Kalinov cez Kalinovské sedlo
** z Vydrane cez Stredný hrb

## Referencie

## Pozri aj
* Laborecká vrchovina
* Zoznam vrcholov v Laboreckej vrchovine

## Externé odkazy
* Poloha na turistickej mape

Kategória:Vrchy v Laboreckej vrchovine
Kategória:Vrchy pod 1000 metrov na Slovensku
Kategória:Vrchy pod 1000 metrov v Poľsku
Kategória:Vrchy v okrese Medzilaborce
Kategória:Medzilaborce
Kategória:Kalinov (okres Medzilaborce)
Kategória:Vrchy v Podkarpatskom vojvodstve
Turistická značkovaná trasa číslo 8145

**Turistická značkovaná trasa číslo 8145** je žltá trasa v Myjavskej pahorkatine a Malých Karpatoch, ktorá vedie z Polianky do Pustej Vsi.  Dĺžka trasy je 14 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Malých Karpatoch
* Zoznam turistických značkovaných trás v Myjavskej pahorkatine

## Iné projekty

## Externé odkazy
* Trasa na turistickej mape

8145
8145
8145
Kvalifikácia na Majstrovstvá sveta vo futbale 2026 – Južná Amerika

**Juhoamerická časť kvalifikácie na Majstrovstvá sveta vo futbale 2026** je jednou zo šiestich kontinentálnych častí kvalifikácie o postup na Majstrovstvá sveta vo futbale 2026. O šesť miest na svetovom šampionáte a o jedno miesto v interkontinentálnej baráži sa uchádzajú reprezentačné mužstvá 10 členských krajín Juhoamerickej futbalovej konfederácie (CONMEBOL).

## Tabuľka

*Aktualizované k 25. marcu 2025.*

|}
**Poznámka**Ekvádoru boli odpočítané tri body za falšovanie rodných dokumentov Byrona Castilla počas kvalifikácie na MS 2022.

## Zápasy

### 1. kolo

### 2. kolo

### 3. kolo

### 4. kolo

### 5. kolo

### 6. kolo

### 7. kolo

### 8. kolo

### 9. kolo

### 10. kolo

### 11. kolo

### 12. kolo

### 13. kolo

### 14. kolo

## Interkontinentálna baráž
Tím na siedmom mieste sa v interkontinentálnej baráži pripojí k jednému tímu z AFC, CAF a OFC a dvom tímom z CONCACAF. Tímy budú v baráži zoradené podľa rebríčku FIFA, kde dve najlepšie tímy budú hrať finále baráže, zatiaľ čo ostatné tímy budú hrať semifinále. Najlepšie dva tímy sa kvalifikujú na Majstrovstvá sveta vo futbale 2026.

## Kvalifikované tímy

## Referencie

## Zdroj

Kategória:Kvalifikácia na Majstrovstvá sveta vo futbale 2026
Kvalifikácia na Majstrovstvá sveta vo futbale 2026 – Afrika

**Africká časť kvalifikácie na Majstrovstvá sveta vo futbale 2026** je jednou zo šiestich kontinentálnych častí kvalifikácie o postup na Majstrovstvá sveta vo futbale 2026. O 9 miest na svetovom šampionáte a jedno miesto v interkontinentálnej baráži sa uchádzali reprezentačné mužstvá 53 členských krajín Konfederácie afrického futbalu (CAF). 

## Prvé kolo
Všetkých 53 tímov bolo vyžrebovaných do deviatich skupín po šesť tímov. Z každej skupiny sa víťaz kvalifikuje na Majstrovstvá sveta vo futbale 2026. Štyri najlepšie tímy na druhých miestach postúpia do druhé kola kde sa určí tím, ktorý postúpi do interkontinentálnej baráže.

### Skupina A

|}

### Skupina B

|}

### Skupina C

|}

### Skupina D

|}

### Skupina E

|}
**Poznámka**

* Eritrea sa vzdala pred prvým zápasom kvalifikácie na MS 2026
* Kongo bolo 6. februára 2025 diskvalifikované z dôvodu zasahovania vlády do operácii Konžskej futbalovej federácie

### Skupina F

|}

### Skupina G

|}

### Skupina H

|}

### Skupina I

|}

### Tabuľka druhých tímov

|}

## Druhé kolo
Štyri najlepšie tímy na druhých miestach postúpia do druhého kola kde sa určí tím, ktorý postúpi do interkontinentálnej baráže. V druhom kole sa budú hrať tri zápasy. Dvojice sú určené systémom 1-4 a 2-3 z tabuľky tímov na druhých miestach. Druhé kolo sa bude hrať v Maroku.

## Interkontinentálna baráž
Víťaz druhého kola sa v interkontinentálnej baráži pripojí k jednému tímu z AFC, z CONMEBOL a OFC a dvom tímom z CONCACAF. Tímy budú v baráži zoradené podľa rebríčku FIFA, kde dve najlepšie tímy budú hrať finále baráže, zatiaľ čo ostatné tímy budú hrať semifinále. Najlepšie dva tímy sa kvalifikujú na Majstrovstvá sveta vo futbale 2026.

## Kvalifikované tímy
náhľad|

## Referencie

## Zdroj

Kategória:Kvalifikácia na Majstrovstvá sveta vo futbale 2026
Pakost podzemkatý

**Pakost podzemkatý** () je trváca bylina s hrubým podzemkom z čeľade pakostovité (*Geraniaceae*). Prirodzene sa vyskytuje v strednej a juhovýchodnej Európe a v Turecku.

## Opis
Pakost podzemkatý je trváca, aromatická a mäkko žliazkatá bylina s hrubým podzemkom, vysoká 20 až 40 cm. 

Listy sú zvyčajne len prízemné, dlhostopkaté, v obryse päťuholníkové, s priemerom 6 až 10 cm. Čepele sú do troch štvrtín dlaňovito päťdielne, diely sú obrátene vajcovité, vpredu perovito päť až sedem zárezové.

Kvety sú usporiadané v dvojkvetých pazušných vidliciach a tvoria bohaté súkvetia. Karmínovočervená päťpočetná koruna je pravidelná. Kvetné lupienky, dlhé do 15 mm, sú voľné a na báze zúžené do dlhého nechtíka. Kvetné stopky sú krátke. Semenník je päťpuzdrový, s jednou čnelkou rozdelenou na päť blizien. Tyčiniek je desať a viac (do 20). Päťpočetný kalich má lístky voľné, vzpriamené, trojžilové, červenkasté a dlhé do 7 mm.

Zobákovité plody sú holé, so zobáčikom dlhým do 40 mm. Po dozretí sa rozpadávajú na päť na vrchole spojených plôdikov.

## Rozšírenie
Pakost podzemkatý sa prirodzene vyskytuje od Francúzska, cez Taliansko, Rakúsko, Rumunsko, Bulharsko, Albánsko, Grécko až po Balkánsky polostrov a tiež v Turecku.

Zavlečený je na Britských ostrovoch, Belgicku, Česku, Slovensku, Poľsku, Ukrajine a v Čile.

## Ekológia
Pakost podzemkatý je na Slovensku nepôvodný druh. Často sa pestuje v záhradách ako okrasná trvalka a zriedka splanieva na vlhkých, výživných, vápenatých pôdach. Kvitne od júla do Augusta.

## Galéria

Geranium macrorhyzum Atlas Alpenflora.jpg | Ilustrácia.

   
## Referencie

## Iné projekty

Kategória:Flóra na Slovensku
Kategória:Najmenej ohrozené druhy
Kategória:Nepôvodné druhy rastlín
podzemkatý
Kategória:Rastliny s červenými kvetmi
2A36 Giacint-B

**2A36 Giacint-B** je sovietska ťažná húfnica kalibru . Húfnica sa ukázala byť veľmi spoľahlivá aj v extrémnych klimatických podmienkach pri teplotách od -50 do +50 °C. 2A36 je určený na boj so živou silou, ale aj na údery na obrnenú techniku. Okrem armád krajín bývalého Sovietskeho zväzu sa dostala aj do výzbroje Iraku alebo Fínska.

Z hľadiska kombinácie výkonových charakteristík je 2A36 Giacint-B, rovnako ako jej samohybná verzia 2S5 Giacint-S, jednou z najvýkonnejších húfnic neskorého sovietskeho vývoja. Pokiaľ ide o dostrel a silu munície, prekonáva všetky dovtedy vyrobené húfnice, výnimkou je len 2S7 Pion.

## Vznik a vývoj
Vývoj húfnice začal v Permskom strojárskom závode už v roku 1968. Od samého začiatku bola navrhnutá v dvoch verziách: ťahaná verzia označená ako 2A36 alebo Giacint-B a verzia 2A37, ktorá mala byť samohybným delostreleckým systémom neskôr označeným ako 2S5 Giacint-S. Po ukončení vývoja 2A36 prebiehali v rokoch 1971 až 1972 vojskové skúšky. Sériová výroba sa začala v roku 1975, kedy bola húfnica aj zavedená do výzbroje sovietskej armády. Sériová výroba bola ukončená v roku 1989 a v rámci tohto obdobia bolo celkovo vyrobených 2543 kusov 2A36. 

Po zavedení do služby sa však ukázalo, že veľkou slabinou tejto húfnice je presné zameriavanie. Preto ich Rusko modernizovalo na verziu 2A36M Dilemma-2A36 so satelitným navádzaním a automatickým gyroskopickým systémom odpočtu uhla.

## Popis
2A36 má pomerne veľké rozmery - dĺžku  (len hlaveň meria ), výšku  a na šírku . Na ťahanú húfnicu je ohromujúca aj jeho hmotnosť, ktorá dosahuje 9,8 tony. Kvôli veľkým rozmerom a vysokej hmotnosti je húfnica lafetovaná na podvozku so štyrmi kolesami. Tento podvozok zaisťuje celému systému veľmi dobrú priechodnosť terénom aj vysokú rýchlosť na ceste. V teréne sa 2A36 pohybuje rýchlosťou 35 km/h a na ceste dokonca až rýchlosťou 80 km/h. Húfnicu ale utiahnu iba najťažšie nákladné automobily ako Ural-4320, KrAZ-6322, prípadne delostrelecké pásové ťahače AT-S.

O obsluhu húfnice sa stará 8 vojakov, ktorých práca je uľahčená poloautomatickým systémom nabíjania. Rýchlosť streľby je 6 rán za minútu. Hlavnou muníciou je vysoko výbušná trieštivá strela 3OF29 s hmotnosťou 46 kg (6,7 kg trhaviny), ktorá má dolet . Aktívny raketový projektil 3OF59 má dosah  (niektoré zdroje uvádzajú až ). Je možné použiť tiež riadenú strelu Krasnopol. Popri trieštivých granátoch sú k dispozícii aj protipancierové, zadýmovacie alebo s chemickou náplňou. Húfnica má odmer 25° a námer je v rozsahu od -2,5° do +57°.

## Používatelia

### Súčasní používatelia

### Bývalí používatelia
*  Fínsko
*  Irak
*  Libanon
*  ZSSR

## Referencie

Kategória:Sovietske húfnice
Bocianik stepný

**Bocianik stepný** () je jednoročná až dvojročná bylina z čeľade pakostovité (*Geraniaceae*). Jeho prirodzený areál sa rozprestiera od Kanárskych ostrovov, cez strednú Európu a Stredomorie po Pakistan.

## Opis
Bocianik stepný je jednoročná až dvojročná bylina, vysoká 10 až 50 (60) cm. Byle sú vystúpavé až priame, rozkonárené, odstávajúco žliazkato chlpaté. 

Prízemné listy sú dlhostopkaté, byľové krátkostopkaté, horné až sediace. Listové stopky sú chlpaté. Čepele sú v obryse podlhovasto vajcovité, perovito strihané, dlhé 10 až 20 cm, široké 4 až 5 cm. 

Súkvetie tvorí päťkvetý až desaťkvetý okolík, s početnými vajcovito kopijovitými a  husto chlpatými listeňmi. Kvety sú päťpočetné, pravidelné a obojpohlavné. Fialové, modrofialové až modré kvetné lupienky sú voľné, obrátene vajcovité, tmavo žilkované, sú kratšie ako kalich. Plodných býva iba päť vnútorných, na báze brvitých tyčiniek. Semenník je päťpuzdrový, s jednou čnelkou rozdelenou na päť blizien. Päťpočetný kalich má lístky voľné, päťžilové, žliazkato chlpaté, dlhé 12 až 15 mm s koncovou osťou do 4 mm.  Kvetné stopky sú odstávajúco žliazkato chlpaté, dlhé do 20 mm, po odkvitnutí zhrubnuté a sklonené. 

Zobákovité plody sú dlhé 6 až 10 cm. Po dozretí pukajú od stredového stĺpika zdola nahor a tak sa oddeľujú jednosemenné plôdiky. Sú veľké do 10 mm, bielo chlpaté, na vrchole žliazkaté a bez brázdy. 

## Rozšírenie
Prirodzený areál bocianika stepného sa rozprestiera od Kanárskych ostrovov, cez strednú Európu a Stredomorie po Pakistan. Zavlečený je vo Švédsku a v Spojených Štátoch (Massachusetts, New York, Pensylvánia).   

Na Slovensku sa vyskytuje iba na Podunajskej nížine a v Slovenskom krase. 

## Ekológia
Bocianik stepný rastie na skalnatých stepiach, strmých svahoch a pri cestách. Kvitne od apríla do augusta. Na Slovensku je považovaný za zraniteľný druh.

## Galéria

Leaf of Erodium ciconium (L.) L’Hérit., Jacquin et al. 1770, Hortus botanicus vindobonensis, vol 1, plate 18.jpg | List (ilustrácia).
Erodium ciconium (fruits).jpg | Dozrievajúce zobákovité plody.

  
## Referencie

## Iné projekty

Kategória:Flóra na Slovensku
Kategória:Zraniteľné druhy
stepný
Kategória:Rastliny s fialovými kvetmi
Kategória:Rastliny s modrými kvetmi
Skenderija

**Skenderija** je športovo-kultúrno-obchodné centrum v Sarajeve. Vybudované bolo v roku 1969. Nachádza sa na ľavom brehu rieky Miljacky. Celková úžitková plocha centra je 70 000 m². Súčasťou areálu je sála zimných športov Mirzu Delibašića a Dom mládeže.

## História
Skenderija nesie svoj názov podľa Skender-pašu, ktorý v roku 1499 na mieste súčasnej haly nechal vybudovať trhovisko s 11 stánkami, zájazdový hostinec (karavanseraj) a tekke. Jeho syn Mustafa beg Skenderpašić tu potom v roku 1518 nechal vybudovať mešitu, ktorá sa však po niekoľkých desiatkach rokov zrútila a zachoval sa len jej minaret.

V 60. rokoch 20. storočia riešili predstavitelia Sarajeva problém s nedostatkom športovísk v meste. Na tomto území sa nachádzal nie príliš vyhovujúci futbalový štadión bez tribún a staré domy. Skenderija bola špecifická lokalita s nízkymi domami, mnohokrát ešte z obdobia tureckej nadvlády.

Aj preto padlo rozhodnutie práve tu vybudovať nové športové centrum. V roku 1960 bol pôvodný minaret historickej mešity zbúraný. Nové športové centrum navrhol prominentný juhoslovanský architekt Živorad Janković, ktorý sa podieľal na návrhoch mnohých ďalších stavieb tohto typu po celej krajine. Stavba centra bola dokončená dňa 29. novembra 1969 (na Deň republiky). Slávnostné otvorenie sprevádzalo premietanie filmu Bitka na Neretve. V súvislosti so Zimnými olympijskými hrami 1984, ktoré sa konali v Sarajeve, bola jednak vybudovaná nová hala (Zetra), zároveň bola pôvodná Skenderija rozšírená a zmodernizovaná.

Počas vojny v Bosne a Hercegoviny bola hala ostreľovaná granátometmi. Väčšina areálu sa zachovala bez závažnejších škôd, pôvodný Dom mládeže vyhorel. Potom bola hala sprivatizovaná a na začiatku 21. storočia opäť zrekonštruovaná. V roku 2012 sa strecha haly pre zimné športy zrútila pod náporom napadaného snehu.

## Iné projekty

## Referencie

## Zdroj

Kategória:Šport v Sarajeve
Kategória:Stavby v Sarajeve
Kvalifikácia na Majstrovstvá sveta vo futbale 2026 – Ázia

**Ázijská časť kvalifikácie na Majstrovstvá sveta vo futbale 2026** je jednou zo šiestich kontinentálnych častí kvalifikácie na Majstrovstvá sveta vo futbale 2026. Je určená pre národné tímy, ktoré sú členmi Ázijskej futbalovej konfederácie (AFC). Organizácii AFC je k dispozícii osem priamych miest na finálový turnaj a jedno miesto v interkontinentálnej baráži.

## Formát
**Prvá fáza:** 20 tímov (v rebríčku na 27. až 46. mieste) hrá dvojzápasy doma a vonku. 10 víťazov postúpi do druhej fázy

**Druhá fáza:** 36 tímov (desať víťazov z prvej fázy a tímy na 1. až 26. mieste v rebríčku). Sú rozdelení do deviatich skupín po štyri tímy. Dve najlepšie tímy z každej skupiny postúpia do tretej fázy.

**Tretia fáza:** 18 tímov, ktoré postúpia do tretej fázy budú rozdelení do troch skupín po šesť tímov. Z každej skupiny dve najlepšie tímy postúpia na finálový turnaj Majstrovstiev sveta 2026. Tímy na treťom a štvrtom mieste postúpia do štvrtej fázy.

**Štvrtá fáza:** Šesť tímov z tretej fázy bude rozdelených do dvoch skupín po tri tímy. Tímy budú hrať na neutrálnej pôde. Víťazi skupín sa kvalifikujú na Majstrovstvá sveta vo futbale 2026. Tímy na druhých miestach v skupine čaká piatej fázy.

**Piata fáza:** Tímy na druhých miestach v štvrtej fáze sa stretnú v dvojzápase doma a vonku aby sa určil tím z AFC pre interkontinentálnu baráž.

## Prvá fáza
Prvé kolo sa začalo 12. októbra 2023

----

----

----

----

----

----

----

----
----
## Druhá fáza
Druhé kolo začalo 16. novembra 2023.

### Skupina A

|}

### Skupina B

|}

### Skupina C

|}* O postupe Činy rozhodli lepšie vzájomné zápasy

### Skupina D

|}

### Skupina E

|}

### Skupina F

|}

### Skupina G

|}

### Skupina H

|}

### Skupina I

|}

## Tretia fáza

### Skupina A

|}

### Skupina B

|}

### Skupina C

|}

## Štvrtá fáza

### Skupina A
(skupina sa hrá v Katare)

|}

### Skupina B
(skupina sa hrá v Spojených arabských emirátov)

|}

## Piata fáza
Irak vyhral piate kolo ázijskej kvalifikácie a zahrá si v interkontinentálnej baráži o Majstrovstvá sveta vo futbale 2026.

## Interkontinentálna baráž
Víťaz piateho kola sa v interkontinentálnej baráži pripojí k jednému tímu z CONMEBOL, CAF a OFC a dvom tímom z CONCACAF. Tímy budú v baráži zoradené podľa rebríčku FIFA, kde dve najlepšie tímy budú hrať finále baráže, zatiaľ čo ostatné tímy budú hrať semifinále. Najlepšie dva tímy sa kvalifikujú na Majstrovstvá sveta vo futbale 2026.

Áziu v baráži bude zastupovať .
náhľad|295x295bod|

## Kvalifikované

## Referencie

## Zdroj

Kategória:Kvalifikácia na Majstrovstvá sveta vo futbale 2026
Šlemov

**Šlemov** je zaniknutá obec, ktorá na nachádzala v juhozápadnom chotári obce Brezovička, vzdušnou čiarou medzi Nižným Slavkovom a Brutovcami, v nadmorskej výške okolo 895 metrov. Dedina bola na území, ktoré vlastnil rod Berzeviczyovcov.
alt=Kostol sv. Juraja na Šlemove z prvej polovice 13. storočia|náhľad|245x245bod|Kostol sv. Juraja na Šlemove z prvej polovice 13. storočia
alt= Interiér kostola sv. Juraja na Šlemove|náhľad|246x246bod|Interiér kostola sv. Juraja na Šlemove

## Vývoj názvu
Názov obce pochádza od šoltýsa Šlema.
Vývoj názvov v rokoch: 

* 1383 Wyuagas (Nová Poruba)
* 1398 Wyuagas, Újvágása 
* 1427 Slemphau, Slemphao 
* 1430 Slemvagasa (Šlemová poruba)
* 1438 Slynhaw
* 1466 Slynhaw 
* 1469 Slynhaw
* 1471 Slemow, Slemo
* 1478 Schlemo

## Dejiny
Uhorský kráľ Belo IV. pozval po Mongolskom vpáde (1241 - 1242) na územie Uhorska Nemcov a podobne ich pozval aj jeho vnuk Ladislav IV. Kumánsky. Po pozvánke Bela IV. prichádzajú Nemci na Spiš a po pozvánke Ladislava IV. Kumánskeho prichádzajú okolo roku 1274 Sasi na Šariš. Medzi nimi je aj **Shlemo**, ktorý sa stal šoltýsom v Šlemove a založil dedinu s usadlíkmi v druhej polovici 13. storočia podľa zákupného práva. Usadlíci pravdepodobne najprv postavili kostol a až potom vznikla pri kostole aj dedina. Kostol mal vonkajšie rozmery 1105x637cm a bol zasvätený sv. Jurajovi. 

Dedina Šlemov je zapísaná v zozname šarišských dedín, ktoré boli zdanené v roku 1427 daňou kráľovi. Šlemov patril šľachticom z Brezovice a sedliacke domácnosti boli zdanené od piatich port, to znamená, že v tomto roku tu bolo päť obývaných sedliackych domov. 

Nepriaznivé prírodné podmienky vo vysokej nadmorskej výške donútili obyvateľstvo k tomu, že začali dedinu opúšťať a presídľovať do lepších oblastí až nakoniec v roku 1470 dedina zanikla.

## Archeologický výskum
* Archeologický výskum na Šlemove vykonal Prof. PhDr. Vojtěch Budinský-Krička, DrSc. od septembra 1965 do júla 1967.
* Archeologický výskum zaniknutého kostolíka v Šlemove spracoval v roku 1967 Ing. Arch. Alfréd Piffl, ktorý zároveň vytvoril rekonštrukciu stavby.

## Referencie

## Iné projekty

## Externé odkazy

* 3D rekonštrukcia kostola - drevená verzia 
* 3D rekonštrukcia kostola - kamenná verzia

Kategória:Zaniknuté obce na Slovensku
Kategória:Brezovička